ન્યૂયોર્ક, તા. 8 : યુએસ ઓપન ટેનિસ ચેમ્પિયનશિપમાં પુરુષોની ફાઈનલ મેચ હવે નોવાક જોકોવિક અને ડેલ પોટ્રો વચ્ચે રમાશે. વર્તમાન ચેમ્પિયન અને પ્રથમ ક્રમાંકિત સ્પેનિશ સ્ટાર રાફેલ નાદાલ ઈજાના કારણે સેમિ ફાઈનલ મેચમાં બીજા સેટમાં જ ખસી જતાં પોટ્રો ફાઈનલમાં પહોંચી ગયો હતો. નાદાલે ખસી જવાની જાહેરાત કરી ત્યારે પોટ્રો 7-6, 6-2થી આગળ ચાલી રહ્યો હતો. ત્રીજા ક્રમાંકિત પોટ્રો 2009માં ચેમ્પિયન બન્યો હતો. તે હવે વર્ષ 2011 અને 2015માં વિજેતા બનેલા જોકોવિચ સામે ટકરાશે.